મધ્ય પ્રદેશ વિધાનસભા ચૂંટણી માટે સત્તાધારી ભાજપ હોય કે વિપક્ષી પાર્ટી કોંગ્રેસ બધા પોતાની રાજકીય તૈયારીઓ વધુ મજબૂત બનાવવામાં લાગી ગયા છે. જોરદાર ચૂંટણી પ્રચાર કરવામાં આવી રહ્યો છે જેથી જનતા વચ્ચે પોતાની પકડ વધુ મજબૂત બનાવી શકાય. આ ચૂંટણી સમરાંગણમાં ઉતરેલા દિગ્ગજ નેતાઓની કમાણીની વાત કરીએ તો ઘણા મોટા નેતાઓની પત્નીઓ તેમના પર ભારે પડતી જોવા મળી રહી છે. ચૂંટણી આયોગમાં જમા કરાવવામાં આવેલ એફિડેવિટમાં જે મુખ્ય વાત નીકળીને સામે આવી છે તે એ છે કે કમાણી મામલે મોટા નેતાઓની પત્નીઓ ઘણી આગળ છે. ભાજપ હોયકે કોંગ્રેસ બંને પક્ષોમાં આ વસ્તુ જોવા મળી રહી છે. આમાં મધ્ય પ્રદેશના મુખ્યમંત્રી શિવરાજ સિંહ ચૌહાણનું નામ પણ શામેલ છે.